el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el en el el el el el el el el el el en en el el el el en el el el el en el el el el el el en
Βιωματικό σεμινάριο προσωπικής ανάπτυξης από τους θεραπευτές: Άντρι Γεώργιος Φραγκάκης και Βασίλης Σκανδάλης
by Adri George Fragakis2 Οκτωβρίου, 2021 Δράσεις Μελών0 comments
Ο Άντρι Γεώργιος Φραγκάκης, ψυχολόγος, συγγραφέας, ιδρυτικό μέλος της ΠΕΕΠΒΙΠ και εκλεγέν μέλος του ΔΣ σε συνεργασία με τον Βασίλη Σκανδάλη, σύμβουλο ψυχικής υγείας και ιδρυτικό μέλος της ΠΕΕΠΒΙΠ ξεκινούν από τον Σεπτέμβρη του 2021 μια νέα συνεργασία με την σχολή Tabula Rasa στον τομέα της Ψυχοθεραπείας.
Οι δύο θεραπευτές έχουν δομήσει ένα τρίμηνο βιωματικό εργαστήρι με τίτλο “Βιωματικό σεμινάριο προσωπικής ανάπτυξης: αυτογνωσία και απελευθέρωση” κατά το οποίο, μέσα σε ένα ομαδικό πλαίσιο, τα μέλη θα έχουν την δυνατότητα, να (ανα)γνωρίσουν τα βαθύτερα θέλω της προσωπικότητάς τους και να απελευθερώσουν την δημιουργική τους φύση, οδηγούμενοι σε μια εσωτερική απελευθέρωση. Το εργαστήριο θα αποτελείται από 15 άτομα, ώστε να διασφαλιστεί η ποιότητα της εμπειρίας, και θα πραγματοποιείται εξ αποστάσεως κάθε Δευτέρα στις 18:00 – 20:00.
Βασικές ενότητες του σεμιναρίου (ενδέχεται να διαφοροποιηθούν, ανάλογα με τις απαιτήσεις της ομάδας):
Μπαίνοντας στα παπούτσια του Άλλου
Το μαγικό μαγαζί των δώρων
Η ομορφιά του φύλου
Το ασφαλές μου καταφύγιο
Το εσωτερικό μου παιδί
Η αγάπη που αναζητώ
Η ομορφιά των διαμορφώσεών μου
Ο χάρτης του εσωτερικού μου κόσμου
Η ποιητική μου φωνή
Η μικρή μας πολιτεία
Τα δώρα της ομάδας
Τα δίδακτρα για την παρακολούθηση είναι 135 ευρώ για 12 δίωρα μαθήματα και η εξόφληση των διδάκτρων γίνεται εφάπαξ.
Το πρόγραμμα απευθύνεται για περιορισμένο αριθμό σπουδαστών. Θα τηρηθεί απόλυτη σειρά προτεραιότητας.
Στο τέλος του προγράμματος, οι συμμετέχοντες που το έχουν ολοκληρώσει επιτυχώς, λαμβάνουν βεβαίωση πιστοποίησης από την σχολή “Tabula Rasa”.
Για δηλώσεις συμμετοχής και εγγραφές μπορείτε να επισκεφθείτε τον παρακάτω σύνδεσμο: https://tabula.gr/NEW/?product=personal-development-distance
Ο ψυχοθεραπευτής Άντρι Γεώργιος Φραγκάκης προσκεκλημένος στο TEDxUniWA
by Adri George Fragakis22 Ιουνίου, 2021 Δράσεις Μελών0 comments
Ο Άντρι Γεώργιος Φραγκάκης, ψυχολόγος/ψυχοθεραπευτής, συγγραφέας, εκπαιδευτής της προσωποκεντρικής ψυχοθεραπείας, ιδρυτικό μέλος της Πανελλήνιας Εταιρείας Επαγγελματιών Προσωποκεντρικής και Βιωματικής Προσέγγισης καθώς και εκλεγέν μέλος του ΔΣ είναι επίσημος προσκεκλημένος στο πρώτο δημοφιλές ψυχαγωγικό συνέδριο TEDxUniWA (University of West Attica, μτφρ. Πανεπιστήμιο Δυτικής Αττικής) που θα λάβει χώρα το Σάββατο 26 Ιουνίου 2021 μέσω ηλεκτρονική πλατφόρμας. Στη Θεματική του TEDxUniWA “Dilemmas” θα μελετηθούν διλήμματα προσωπικά, κοινωνικά, ηθικά κατά τα οποία η τεχνολογική καινοτομία, η ανάδειξη της διαφορετικότητας και η προσφορά στο κοινωνικό σύνολο αποτελούν μερικούς από τους βασικούς πυλώνες του συνεδρίου.
Ο Άντρι Γεώργιος Φραγκάκης θα διεξάγει ένα δίωρο βιωματικό εργαστήριο με θέμα “Η ομορφιά και η αποδοχή της μοναδικότητάς σου”. Συγκεκριμένα αναφέρει ο ίδιος στη περιγραφή του: “Συχνά ως θεραπευτής καλούμαι να αναστοχαστώ το αφήγημά μου καθώς και τα δώρα που αυτό μου προσέφερε. Ταυτόχρονα, εντοπίζω μια ενδιαφέρουσα αγωνία: Να μην παραγκωνίσω κανένα πεδίο εμπειρίας της διαδρομής μου… Στο βιωματικό εργαστήριό μας θα έχουμε την ευκαιρία, είκοσι άτομα, να έρθουμε κοντά και να μοιραστούμε ιστορίες, σκέψεις και ιδέες πάνω στον πολύπλευρό μας εαυτό αλλά και στο δικαίωμά του να είναι ολόκληρος και ελεύθερος. Θα διερευνήσουμε τι συμβαίνει όταν κάποια μας πλευρά δεν είναι αποδεκτή, πως φερόμαστε στους εσωτερικούς μας κριτές αλλά και στις κοινωνικές αντιλήψεις που μας εμποδίζουν να είμαστε αυθεντικοί. Στο εργαστήριό μας, όλα τα μέλη είμαστε αγωνιστές της ζωής. Ο καθένας και η καθεμιά τιμάται γι’ αυτό που είναι, γι’ αυτό που προσφέρει, γι’ αυτό  που παλεύει και γι’ αυτό που λαχταρά. Στο εργαστήριό μας, ο καθένας και η καθεμιά επιβεβαιώνει τη μοναδικότητά του/της!”
Μπορείτε να δηλώσετε συμμετοχή στο εργαστήριο ακολουθώντας τον σύνδεσμο: https://docs.google.com/forms/d/e/1FAIpQLSfFL2ayz0bHTUB096q7adzgQYIODK7fKzLdHeDrk0vDKTPWGg/viewform?fbclid=IwAR30piBQWI4mSL1-44oHH9qMzdYahd-adoI0–nnfcpizsbFS2j5LE5KG-o
Οι συμμετέχοντες θα ενημερωθούν μέσω e-mail μετά τη λήξη της προθεσμίας για τις λεπτομέρειες της διεξαγωγής του Workshop. Παρακαλούμε, όπως ελέγξετε, αν γράψατε σωστά τη διεύθυνση ηλεκτρονικού ταχυδρομείου. Χωρίς αυτήν δε θα μπορούν τα αρμόδια άτομα να επικοινωνήσουν μαζί σας.
Προθεσμία υποβολής αιτήσεων: Τετάρτη 23 Ιουνίου.
Special info: Όταν πατήσετε το Workshop ή τα Workshops που σας ενδιαφέρουν να παρακολουθήσετε, θα μεταβείτε στην αντίστοιχη ενότητα με όλες τις απαραίτητες πληροφορίες.
Ομιλία του Άντρι Γεώργιου Φραγκάκη και της Φαίης Σουλιώτη: Φύλο, Σεξουαλικότητα και Ετεροκανονική Εκπαίδευση στο χώρο της Ψυχικής Υγείας
by Adri George Fragakis16 Ιουνίου, 2021 Δράσεις Μελών0 comments
Με μεγάλη μας χαρά σας ενημερώνουμε πως τα μέλη της ΠΕΕΠΒΙΠ: Άντρι Γεώργιος Φραγκάκης, ψυχολόγος/ψυχοθεραπευτής, συγγραφέας και μέλος του ΔΣ, μαζί με την Φαίη Σουλιώτη σύμβουλο ψυχικής υγείας, θα συμμετάσχουν στο “1ο Θερινό Σχολείο Σεξουαλικότητας”, το Σάββατο 03 Ιουλίου 2021, με την θεματική: “Φύλο, Σεξουαλικότητα και Ετεροκανονική Εκπαίδευση στο χώρο της Ψυχικής Υγείας”. Οι δύο ομιλητές θα μιλήσουν μέσα από το ακτιβιστικό, ερευνητικό, ακαδημαϊκό τους έργο όπως και την επαγγελματική τους ιδιότητα και εμπειρία και θα πραγματευτούν την έννοια του φύλου και της σεξουαλικότητας μέσα από το πρίσμα της εκπαίδευσης στην ψυχική υγεία στην Ελλάδα.
Η ομιλία αποτελεί μέρος ενός πενθήμερου Θερινού Σχολείου που θα πραγματοποιηθεί μεταξύ της 1ης και της 5ης Ιουλίου 2021 και διοργανώνεται από την φοιτητική ομάδα για το φύλο και σεξουαλικότητα AUThors καθώς και την Φοιτητική Ένωση για το Φύλο και την Ισότητα του Αριστοτέλειου Πανεπιστημίου Θεσσαλονίκης “ΦΥΛ.ΙΣ”.
Η δράση θα διεξαχθεί μέσω της πλατφόρμας ZOOM, μπορείτε να δηλώσετε την συμμετοχή σας στην παρακάτω φόρμα: https://forms.gle/dyGsHQGwHX1KUPPb7 και θα λάβετε σύνδεσμο παρακολούθησης μέσα mail. Ταυτόχρονα, σας ενημερώνουμε πως οι περισσότερες ομιλίες του Θερινού Σχολείου θα αναμεταδίδονται παράλληλα μέσω YouTube και Facebook.
Αν και διεθνώς ακολουθείται αποπαθολογιοποιητική πορεία αναφορικά με τις ΛΟΑΤΚΙΑ+ ταυτότητες, οι συνήθεις πρακτικές ειδικών ψυχικής υγείας στην Ελλάδα παραμένουν συχνά κακοποιητικές. Αναλυτικότερα, το 2011, το Ινστιτούτο Ιατρικής κυκλοφόρησε την έκθεση – ορόσημο «Η Υγεία των ΛΟΑΤ ανθρώπων» κατά την οποία σημειώνεται ότι αφενός υπάρχει έλλειψη παρόχων υγειονομικής περίθαλψης που να γνωρίζουν τις ανάγκες των ΛΟΑΤΚΙΑ+  ατόμων και αφετέρου οι διακρίσεις στους παραπάνω χώρους χαρακτηρίζονται πολλές φορές από ετεροσεξιστικές αντιλήψεις. Στο πλαίσιο αυτό, μέσα από την περιορισμένη έρευνα στον ελλαδικό χώρο καθώς και από την προσωπική μας εμπειρία ως εκπαιδευόμενη/εκπαιδευτής στη ψυχοθεραπεία έχουμε καταλήξει στο εξής συμπέρασμα: Η εκπαίδευση στην ψυχική υγεία τείνει να προετοιμάζει τους θεραπευτές να αναγνωρίζουν και να είναι ιαματικοί σχεδόν αποκλειστικά προς τις προνομιούχες ομάδες και ιδιαίτερα προς την cis-ετερόφυλη κοινότητα. Λόγω αυτού, πολλές φορές οι θεραπευτές χαρακτηρίζονται από κενά γνώσης στη θεραπευτική σχέση και τείνουν να διαστρεβλώνουν την αυτο-εικόνα και την αυτο-αποδοχή του πελάτη. Στην παρούσα ομιλία θα αναφερθούμε σε εμπειρίες και βιώματα πάνω στον χώρο της εκπαίδευσης στη ψυχοθεραπεία, στους περιορισμούς των υπό εξέλιξη θεραπευτών και θα στοχαστούμε πάνω σε ένα πιο συμπεριληπτικό εκπαιδευτικό πλαίσιο, το οποίο τιμά τη μοναδικότητα, τη δημιουργικότητα και την ελευθερία των ανθρώπινων ψυχών.
Ακολουθεί σύντομη περιγραφή των οργανικών ομάδων όπως και του έργου που υπόσχονται να επιτελέσουν:
H AUThors αποτελεί μία ανεξάρτητη μη κερδοσκοπική φοιτητική πρωτοβουλία που ιδρύθηκε το Σεπτέμβριο του 2020. Η αποστολή της, είναι η ενημέρωση και ευαισθητοποίηση γύρω από ζητήματα φύλου και σεξουαλικότητας τόσο στο χώρο του Πανεπιστημίου όσο και στο εγχώριο πλαίσιο της ελληνικής κοινωνίας. Ειδικότερα, στόχος της ομάδας είναι η πρόληψη και αναγνώριση φαινομένων βίας, διάκρισης και κακοποίησης βάσει φύλου, η έγκυρη, ποιοτική και προσβάσιμη ενημέρωση στη σύγχρονη φεμινιστική και ΛΟΑΤΚΙΑ+ βιβλιογραφία, η εμπλοκή του κοινού σε ενημερωτικές και εργαστηριακές δραστηριότητες όπως και η προαγωγή της συμπερίληψης και της ορατότητας ετερογενών ομάδων της κοινωνίας μέσω της έμπρακτης πάταξης αφηγημάτων που προωθούν τη διαφορετικότητα ως αναγκαίο κακό.
Η Φοιτητική Ένωση για το Φύλο και την Ισότητα (ΦΥΛ.ΙΣ. ΑΠΘ) είναι μία ανεξάρτητη μη κερδοσκοπική ένωση χωρίς κομματικό ή οικονομικό χαρακτήρα. Ιδρύθηκε στις αρχές του τρέχοντος ακαδημαϊκού έτους από μία ομάδα φοιτητριών του Αριστοτελείου Πανεπιστημίου Θεσσαλονίκης, με έδρα το ίδιο Πανεπιστήμιο και σήμερα αριθμεί ήδη περισσότερα από 600 μέλη. Όραμά της, είναι η προαγωγή της έμφυλης ισότητας, η καταπολέμηση του σεξισμού και η εξάλειψη των πάσης φύσεως διακρίσεων, σε όλα τα επίπεδα λειτουργίας του Πανεπιστημίου και όλες τις διαδικασίες της ακαδημαϊκής ζωής, αλλά και σε ευρύτερο κοινωνικό επίπεδο. Για την προώθηση του οράματος και των στόχων της, αναπτύσσει δράση ενημερωτική, ερευνητική και κοινωνική.